Vinger Rotaryklubb

**Referat fra møte 27.09.2016**

Pastpresident Eva ønsket velkommen i Werners fravær.

**3-minnutter:** Finn Gjems reklamerte forto forestillinger på Rådhusteateret torsdag kl 13.00 og 19.00, der det blir en gjennomgang av Britta Hanssens engasjement i underholdningsbransjen gjennom mange år.

Foredrag av Jørgen Bo Gundersen om bygging av ny ungdomsskole på Tråstad.

Jørgen flyttet til Kongsvinger i 2000 og har vært rektor på Holt ungdomsskole. I prosessen rundt bygging av ny skole har han hatt en sentral posisjon. Han var rektor på Holt, ble også ved ledighet rektor på Tråstad og er allerede ansatt som rektor ved den nye ungdomsskolen.

Han ser flere utfordringer ved den nye jobben. Det må skapes en effektiv administrasjon av den nye enheten og det må bygges opp en felles kultur, da tre ungdomsskoler blir til en.

Jørgen delte med oss tanker om hva som kreves av den nye skolen: Det er f.eks.

* elevers muligheter for dybdelæring
* læring i entreprenørskap
* en elevsentrert faglig ledelse
* tilpasset opplæring
* inkludering
* profesjonsutvikling m.m.

Med eldrebølgen blir det viktig med effektiv ressursbruk i skolen – det oppnås ved en ungdomsskole.

Skolen får god kvalitet med godt faglig lærermiljø med bred kompetanse.

Utredninger startet opp allerede i 2009. Gjennopptak av utlysning p.g.a. protest fra en anbyder førte til en bedre gjennomgang av konseptet og et bedre prosjekt før siste utlysning. Det var bare to anbydere siste gang. Ø. M. Fjeld vant konkurransen. Kommunestyrevedtak ble gjort i juni 2016.

Nå starter en samspillperiode med første møte 28. september. Der deltar arkitekt, entreprenør og kommunen.

Den nyrestaurerte blokka i Byparken er nok Norges fineste midlertidige skole.

Idrettshallen på Tråstad blir beholdt i den nye skolen, men det blir en mindre, ny hall ved siden av denne.

Jørgen viste oss mange skisser som viste hvordan skolen blir seende ut:

Et åpent fellesrom inn for hovedinngangen med kantine,

skolebibliotek ved siden av,

alle spesialrom for undervisning i 1. etg.,

8. og 9. klasse i 2. etg. Der holder også administrasjonen til.

10. klasse alene i 3. etg.

Det bygges ny veg forbi skolebygningen på nordsiden av skolen, med parkeringsplass og inngang til idrettshallen fra øst.

Det vil kunne bli flere valgfag også i samarbeide med de videregående skolene. De vil få synergieffekter av nærheten til kunnskapsklyngen i området.

Jørgen Bo Gundersen så fram til to spennende år fram til skolestart i den nye skolen i 2018.

Referent: Halvor Noer